15-ամյա ռուս գեղասահորդուհի Ալինա Զագիտովան դարձավ ձմեռային 23-րդ օլիմպիական խաղերի կանանց մենասահքի չեմպիոն: Այսօր՝ փետրվարի 23-ին, նա ազատ ծրագրում գրանցեց նույն արդյունքը (156.65), ինչ նրա համերկրացի Եվգենիա Մեդվեդեւան, սակայն կարճ ծրագրի համաշխարհային ռեկորդը (82.92) նրան թույլ տվեց 2 ծրագրերի արդյունքում (239.57) դառնալ չեմպիոն: Մեդվեդեւան կարճ ծրագրում վաստակել էր 81.61 միավոր եւ արծաթե մեդալ նվաճեց ընդհանուր 238.26 արդյունքով: